**Cu spatele la noapte**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În unda lacrimii sorilor târzii

Ce se-ntinde peste meleagul vieții

Rămâne-un dor, un vis al tinereții,

Dorința de a fi.

Cântând in coarde de iubire

Poetul își rescrie-n file

Trecuturi legendare, de aur și de soare,

Grandioase poezii.

În codrii malul mângâiat de ape

Se scaldă-n vuiet liniștit

Și în susur de cascade nalte tu contempli

Viața ce-ai trăit.

Cu spatele la noapte,

Cu vis de primăveri,

Asculți a mele șoapte

Și uiți ziua de ieri.